Ignalinos trakto tiltas

Ignalinos trakto tiltas – tiltas Ignalinos miesto šiauriniame pakraštyje, nutiestas per Palaukinio upelį tarp kelio  ir Ilgio ežero, 60 m į pietus nuo posūkio į Ignalinos miesto kapines.Ignalinos trakto tiltas Google Street View Stovi Senojo Daugėliškio-Ignalinos-Švenčionių-Strūnaičio trakto dalyje. Senasis kelias – vienas iš seniausių ir svarbių kelių Lietuvoje, XX a. pirmoje pusėje išgrįstas lauko akmenimis. Saugoma išlikusi apie 600 m ilgio dalis su tiltu, dabar naudojamu pėsčiųjų ir dviratininkų reikmėms. Kaip vietinės reikšmės inžinerinis paminklas, 2022 m. tiltas įrašytas į Kultūros vertybių registrą.

Tiltas stovi tarp pušų take, einančiame išilgai kelio pylimo, papėdėje. Saugoma teritorija užima 160 m². Statinys vieno tarpatramio, dviejų ramtų, sudėtų iš tašyto akmens mūro, dekoruotų reljefinėmis rišamojo skiedinio siūlėmis. Su medine perdanga ir turėklais, kurie įrengti XXI a. pradžioje. Prieigose ant tako palikta po kelis metrus lauko akmenų grindinio, ant tilto paklotos skersinės lentos. Medinę konstrukciją laiko išilginės gelžbetoninės sijos ir skersiniai betoniniai gulėkšniai ant tašytų akmenų krantuose. 

 Šaltiniai 

Kategorija:Ignalina
Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Ignalinos rajono tiltai
Kategorija:Ignalinos rajono paveldas